Keskkonnainvesteeringute Keskuses jõudis lõpule vooluveekogude seisundi parandamisele suunatud taotluste hindamine ning rahastusotsuse sai neli projekti kogusummas 2,55 miljonit eurot. Euroopa Liidu Ühtekuuluvusfondist rahastatavate projektide abil rajatakse kalapääsud Põltsamaa linna, Kunda tsemenditehase, Vaste-Roosa paisu ja Linnamäe elektrijaama juurde. Järgmine taotlusvoor kuulutatakse välja mais.